Carl Sandburg

Carl Sandburg (* 6. január 1878, Galesburg, Illinois,USA – † 22. júl 1967, Flat Rock, Severná Karolína) bol americký básnik a prozaik, činný v politike. Za svoje dielo bol ocenený trikrát Pulitzerovou cenou. Jeho tvorba je spojená s umeleckým smerom imagizmus.

Život 
Sandburg sa narodil v Galesburgu v Illinois v rodine švédskeho robotníka. Ako trinásťročný musel opustiť školské lavice a začať si zarábať na živobytie. Vykonával rôzne krátkodobé práce, od rozvážača mlieka, cez vrátnika vo veľkom hoteli až po poľnohospodárskeho robotníka, aby nakoniec zakotvil v denníku „Chicago Daily News“ ako novinár na obdobie 19181933. Okrem počiatkov vlastnej tvorby v tomto období zbieral aj ľudové balady a rôzny folklór, ktoré neskôr vydával. 

Sandburg vstúpil dobrovoľne do armády, do 6. illinoiskej infantérie na ostrove Portoriko. 25. júla 1898 vypukla Španielsko-americká vojna, no nebol povolaný do boja. Po jej ukončení sa pokúsil študovať na West Point kde vydržal dva týždne, pretože prepadol na prijímacej skúške z matematiky a gramatiky. Vrátil sa do Galesburgu a nastúpil do Lombard College, kde študoval do roku 1903 bez získania akademickej hodnosti. 

Po tejto akademickej medzihre odišiel do Milwaukee vo Wisconsine a vstúpil tam do Sociálno-demokratickej strany, ktorej známejší názov bol Socialist Party of America. Slúžil ako sekretár Emila Seidela, socialistického starostu mesta Milwaukee od 19101912.

V úrade Sociálno-demokratickej strany sa stretol v roku 1907 s Lilian Steichenovou, sestrou známeho fotografa Edwarda Steichena a v roku 1908 sa zobrali. Mali spolu tri dcéry. Až do roku 1930 bývali v štáte Illinois. Sandburg napísal knihy pre deti a dvojdielne životopisné dielo o Abrahamovi Lincolnovi. Tiež vydal básnickú zbierku „Good Morning, America“ v 1928. V roku 1930 sa rodina odsťahovala do Michiganu. 

Za Lincolnovu biografiu dostal Pulitzerovu cenu v roku 1940. Druhú Pulitzerovu cenu dostal v roku 1951 za „Complete Poems“. 

V 1945 sa usídlil v Connemara, čo bol 246 akrový () pozemok vo Flat Rock v Severnej Karolíne. Tu napísal asi tretinu svojej celkovej tvorby a žil so svojou ženou, dcérami a dvoma vnukmi.  

12. februára 1959 ho Kongres pozval na spomienkové stretnutie na Abrahama Lincolna pri príležitosti 150. výročia narodenia. Sandburg dodnes zostal jediným americkým básnikom, ktorého pozvali na zasadanie Kongresu.

Sandburg zomrel prirodzenou smrťou v roku 1967 a jeho popol bol uložený pod pamätníkom "Remembrance Rock" umiestneným blízko jeho rodného domu.

Tvorba 
Sandburgova poetická tvorba býva zaraďovaná do literárneho smeru imagizmus. Písal básne v próze, bez rýmu a metriky. Jeho rozviazaný verš v zbierke „Chicago Poems“ sa podobá neskoršiemu Ginsbergovmu Vytiu (Howl). Vo svojej poetickej tvorbe sa sústredil na zobrazenie Ameriky ako vlasti, podal jej pozitivistický obraz, čo sa neskôr zapáčilo senátorom v Kongrese. Ospieval priemyselnú krajinu, stredozápadné savany, polia a prírodu. Sandburg dôverne poznal všetky tieto prostredia, pretože v nich pracoval a žil, precestoval veľký kus Spojených štátov a tieto jeho skúsenosti sa odzrkadlili v jeho tvorbe. 

V zbierke „Chicago Poems“ použil imagistickú techniku momentiek, satirických kontrapunktov a voľného verša. Jeho tvorba mala silný vplyv na proletárskych básnikov 30. rokov 20. storočia.

Čo sa týka literárnej kritiky a biografií, jeho práce sú zaraďované do formalizmu. Sandburg napísal tiež úspešné knihy pre deti  a vydal zbierku ľudových piesní a balád.

Poézia 
 In Reckless Ecstasy (Asgard Press, 1904).
 Incidentals (Asgard Press, 1904).
 The Plaint of the Rose (Asgard Press, 1908).
 Chicago Poems (Henry Holt, 1916). Pulitzerova cena, zbierka
 Chicago – báseň
 Cornhuskers (Henry Holt, 1918). Pulitzerova cena
 Smoke and Steel (Harcourt Brace, 1920).
 Slabs of the Sunburnt West (1922).* Bronze Wood (Grabhorn Press, 1941).
 Poems of the Midwest (World Publishing, 1946).
 The Complete Poems of Carl Sandburg (Harcourt Brace, 1950).
 Harvest Poems (Harcourt Brace, 1960).
 Six New Poems and a Parable (University of Kentucky Press, 1961).
 Honey and Salt (Harcourt Brace, 1963).
 A Sandburg Treasury (Harcourt Brace, 1970).
 Breathing Tokens (Harcourt Brace, 1978).
 Fables, Foibles and Foobles (University of Illinois Press, 1989).
 Arithmetic (Harcourt, 1993).
 Billy Sunday and Other Poems (Harcourt Brace, 1993).
 Selected Poems of Carl Sandburg (Harcourt Brace, 1996).

Próza 
 You and Your Job (Charles H. Kerr & Company, 1908).
 Abraham Lincoln: The Prairie Years (Harcourt Brace, 1926). 1. diel, Pulitzerova cena
 The American Songbag (Harcourt Brace, 1927). Zbierka ľudových piesní a balád
 Mary Lincoln: Wife and Widow (Harcourt Brace, 1932).
 Abraham Lincoln: The War Years (Harcourt Brace, 1939). 2. diel, Pulitzerova cena, román
 Storm over the Land (Harcourt Brace, 1942).
 Home Front Memo (Harcourt Brace, 1943).
 Remembrance Rock (Harcourt Brace, 1948).
 Lincoln Collector (Harcourt Brace, 1949).
 The New American Songbag (Broadcast Music, 1950).
 Always the Young Strangers (Harcourt Brace, 1953).
 A Lincoln Preface (Harcourt Brace, 1953). predhovor k biografii Lincolna
 The Letters of Carl Sandburg (Harcourt Brace, 1968).korešpondencia
 The Chicago Race Riots of 1919 (Harcourt, Brace and Howe, 1969).
 Ever the Winds of Chance (University of Illinois Press, 1983).
 Carl Sandburg at the Movies (Scarecrow Press, 1985).
 The Poet and the Dream Girl: The Love Letters of Lilian Steichen & Carl Sandburg (University of Illinois Press, 1987).korešpondencia
 The Movies Are: Carl Sandburg's Film Reviews and Essays (Lake Claremont Press, 2000).
 The Sandburg Range (Harvest Books, 2001).

Literatúra pre deti 
 Rootabaga Stories (Harcourt Brace, 1922).
 Rootabaga Pigeons (Harcourt Brace, 1923).
 Abe Lincoln Grows Up (Harcourt Brace, 1928).
 Early Moon (Junior Literary Guild, 1930).
 Potato Face (Harcourt Brace, 1930).
 Prairie-Town Boy (Harcourt Brace, 1955).
 Wind Song (Harcourt Brace, 1960).
 The Wedding Procession of the Rag doll and the Broom Handle and Who Was in It (Harcourt Brace, 1967).

Referencie

Iné projekty

Zdroj 
 Chicago, Carl Sandburg, zbierka básní, Slovenský Spisovateľ, Bratislava, 1982, preklad Jozef Kot, doslov a poznámky Ján Vilikovský 
 

 

Spisovatelia románov USA
Historici USA
Básnici USA
Imagizmus
Formalizmus (literatúra)
Víťazi Pulitzerovej ceny
Držitelia ceny Grammy
Osobnosti z Illinoisu